**Lakossági tájékoztató útépítésről**



**Tisztelt Bartók Béla Utcai Lakosok !**

Tájékoztatjuk Önöket, hogy **Kartal Nagyközség Önkormányzata** a ***PM\_ONKORMUT\_2018/73.*** elnevezésű pályázat keretében belterületi utak felújítására támogatást nyert.

A felújítási munka az Önök utcájában várhatóan **2019. március 25-én kezdődik és április 12-én fejeződik be.**

Az érintett időtartamban részleges forgalom-korlátozásra, illetve a Bartók Béla utca Baross út - Hóvirág út közötti szakaszán az út szélesítése és szegély építése miatt teljes útlezárásra kell számítani az alábbiak szerint:

* Március 25- 29. között a Baross utca – Hóvirág utca közötti szakasz jobb oldalán az út szélesítése és szegély építése miatt sem az utat, sem a kapubejárókat nem tudják használni.
* Április 1-5. között a Baross utca- Hóvirág utca közötti szakasz bal oldalán az út szélesítése és szegély építése miatt sem az utat, sem a kapubejárókat nem tudják használni.
* Április 8-12. között a Bartók Béla utca egész területén ( a Tangazdaságtól a Hunyadi utcáig) aszfaltozás folyik majd, ekkor részleges útlezárásokra kell számítani.

Kérjük, hogy a felújítási munkák alatt az utcában ne parkoljanak és működjenek együtt az ott dolgozókkal.

*Az aszfaltozást követően az út aszfaltburkolata 24 órán keresztül nem használható, ezért az érintett szakaszokon semmilyen járművel nem lehet közlekedni.*

Valamennyiünk érdeke, hogy a település fejlődjön, szépüljön, az utak felújítása pedig közérdeknek minősül, ezért mindenkitől **megértést és türelmet kérünk**.

Köszönettel:

**Oláh Klára Mária**

polgármester